ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 09.10.1996 
COM(96) 477 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΟΠΤΙΚΕΣ ΓΙΑ ΤΟ ΜΕΛΛΟΝ ΤΩΝ ΚΑΘΕΣΤΩΤΩΝ ΑΙΑΜΕΤΑΚΟΜΙΣΗΣ: 
ΕΝΑΙΑΜΕΣΗ ΕΚΘΕΣΗ 

1. ΠΛΑΙΣΙΟ: ΣΥΝΕΧΗΣ ΑΡΑΣΗ ΤΗΣ ΕΠΠΡΟΠΗΣ ΠΑ ΤΗΝ ΕΝΙΣΧΥΣΗ 
ΤΗΣ ΑΠΟΤΕΛΕΣΜΑΤΙΚΟΤΗΤΑΣ ΚΑΙ ΤΗΣ ΑΣΦΑΛΕΙΑΣ ΤΩΝ 
ΣΥΣΤΗΜΑΤΩΝ ΑΙΑΜΕΤΑΚΟΜΙΣΗΣ 
Η τελωνειακή διαμετακόμιση εξασφαλίζει την κυκλοφορία εμπορευμάτων στο 
εσωτερικό της Κοινότητας και μεταξύ αυτής και πολυάριθμων τρίτων χωρών, 
δίχως η κυκλοφορία αυτή να έχει ως αποτέλεσμα την είσπραξη δασμών και 
φόρων που κανονικά απαιτούνται κατά την εισαγωγή ή την εφαρμογή 
πιθανών μέτρων επιτήρησης ή περιορισμού των συναλλαγών. Η τελωνειακή 
διαμετακόμιση δεν καθιστά μόνο δυνατή την απλή διάβαση μέσω 
καθορισμένου εδάφους. Εξασφαλίζει, επιπλέον, μέσο μεταφοράς των 
εμπορευμάτων όσο το δυνατόν πλησιέστερα στον τόπο εκτελωνισμού και, 
ενδεχομένως, τη μεταφορά εντός του τελωνειακού εδάφους εμπορευμάτων που 
τελούν υπό τελωνειακό καθεστώς αναστολής. 
Τα τελωνειακά συστήματα διαμετακόμισης συνιστούν από τις απαρχές της 
Κοινότητας απαραίτητο συστατικό της τελωνειακής ένωσης καθώς και των 
συναλλαγών με τις τρίτες χώρες εταίρους στο πλαίσιο της κοινής εμπορικής 
πολιτικής. Τα εν λόγω συστήματα πλήττονται σήμερα, όσον αφορά την 
αποτελεσματικότητα και την ασφάλεια τους, από τις επιπτώσεις των 
σημαντικών πολιτικών και εμπορικών αλλαγών. Η ασταθής αυτή κατάσταση 
αυτή αποτελεί, συνεπώς, αντικείμενο καταχραστικής εκμετάλλευσης από το 
οργανωμένο έγκλημα που προκαλεί μη αμελητέα ζημία εις βάρος των 
κρατικών προϋπολογισμών και του νόμιμου εμπορίου. 
Η Επιτροπή έχει ήδη τονίσει, στις δύο ανακοινώσεις της της 29ης Μαρτίου 
19951 και της 3ης Απριλίου 19962, σχετικά με την απάτη κατά τη διαδικασία 
διαμετακόμισης, τη σοβαρότητα αυτής της κατάστασης και την επείγουσα 
ανάγκη εξεύρεσης λύσεων. Το Ελεγκτικό Συνέδριο απεκάλυψε σε πολλές από 
τις εκθέσεις του ορισμένες δυσλειτουργίες του συστήματος. Το Ευρωπαϊκό 
Κοινοβούλιο τις θεώρησε τόσο ανησυχητικές από την άποψη των επιπτώσεων 
τους στα δημοσιονομικά συμφέρονται της ' Ενωσης, που συνέστησε 
προσωρινή εξεταστική επιτροπή για τη διαμετακόμιση, στις 12 Ιανουαρίου 
1996. Λαμβανομένων υπόψη των οικονομικών και δημοσιονομικών 
επιπτώσεων του υπό εξέταση θέματος, η Επιτροπή παρέπεμψε, επίσης, το θέμα 
στο Συμβούλιο ECOFIN της 8ης Ιουλίου 1996. Η παρούσα ανακοίνωση 
αποτελεί άμεση συνέχεια αυτών των πρωτοβουλιών. 
Στην τελευταία ανακοίνωση της Επιτροπής, απαριθμούνται λεπτομερώς οι 
προτεινόμενες δράσεις για την καταπολέμηση της απάτης, με ταυτόχρονη 
διατήρηση των απαραίτητων οικονομικών πλεονεκτημάτων που προσφέρει το 
καθεστώς διαμετακόμισης. Ορισμένες από αυτές τις δράσεις έχουν ήδη τεθεί σε 
εφαρμογή και έχουν προταθεί τα αντίστοιχα μέτρα. ' Αλλες προβλεπόμενες 
δράσεις πρέπει να αποτελέσουν αντικείμενο σφαιρικότερης ανάλυσης από τις 
υπηρεσίες της Επιτροπής προκειμένου να παρασχεθεί ολοκληρωμένη και 
εμπεριστατωμένη εικόνα της κατάστασης των συστημάτων διαμετακόμισης 
που θα καταστήσει δυνατό τον προσανατολισμό της μεταρρύθμισης των 
καθεστώτων κατ' αρμονικό τρόπο και γνωρίζοντας τις συνέπειες. 
COM (95) 108 τελικό "Λπάτη κατά τη διαδικασία διαμετακόμισης, προβλεπόμενες λύσεις και 
προοπτικές για το μέλλον" 
2 SEC (96) 290 τελικό "Ενέργειες της Επιτροπής για την καταπολέμηση της απάτης στον τομέα της 
διαμετακόμισης" 
2. ΠΕΑΙΣΙΟ ΕΡΓΑΣΙΑΣ ΚΑΙ ΑΡΑΣΗΣ: Η ΕΝΑΙΑΜΕΣΗ ΕΚΘΕΣΗ ΓΙΑ ΤΗ 
ΑΙΑΜΕΤΑΚΟΜΙΣΗ 
ΑΝΤΙΚΕΙΜΕΝΟ ΤΗΣ ΕΚΘΕΣΗΣ 
Το προϊόν της σφαιρικής αυτής ανάλυσης περιέχεται στην ενδιάμεση έκθεση 
για τη διαμετακόμιση, που επισυνάπτεται στην παρούσα ανακοίνωση, 
πρόκειται για έγγραφο εργασίας των υπηρεσιών της Επιτροπής που συνιστά 
απαραίτητο βήμα της τρέχουσας διαδικασίας μεταρρύθμισης του καθεστώτος 
διαμετακόμισης. Σηματοδοτεί τη βούληση της Επιτροπής να μην αποκρύψει 
καμία δυσκολία ή υπόδειξη και να ερευνήσει σε συνεννόηση με όλους τους 
συμμετέχοντες φορείς στη διαδικασία διαμετακόμισης, και σε συνθήκες 
μεγάλης διαφάνειας, τον ορθότερο καθορισμό των καθεστώτων 
διαμετακόμισης για το μέλλον. 
Για το λόγο αυτό, η ενδιάμεση έκθεση παρέχει, από τεχνικής απόψεως, κριτική 
συνθετική ανάλυση, αφενός, των δυσκολιών τις οποίες αντιμετωπίζει η 
διαμετακόμιση και αφετέρου, των κάθε προέλευσης προτάσεων που 
διατυπώνονται για την επίλυση τους, με αποτέλεσμα έναν αρχικό 
προσδιορισμό των πιθανών στόχων μιας μελλοντικής μεταρρύθμισης και των 
μέσων που θα ήταν δυνατόν να εφαρμοσθούν για την επίτευξη τους. 
Ο προσωρινός χαρακτήρας της έκθεσης την καθιστά πλαίσιο τεκμηρίωσης κσ; 
συζήτησης για το σύνολο των ενδιαφερομένων μερών των καθεστώτων 
διαμετακόμισης στα οποία απευθύνεται. Τα μέρη αυτά θα έχουν την ευκαιρία 
ν ' ανταλλάσσουν ελεύθερα απόψεις σε αυτή τη βάση προκειμένου να 
βοηθήσουν την Επιτροπή να καθορίσει, κατά την άσκηση του δικαιώματος 
ανάληψης πρωτοβουλιών, τις κατευθύνσεις που πρέπει τελικά να επιλεγούν 
όσον αφορά τη μεταρρύθμιση της διαμετακόμισης. 
ΠΕΡΙΕΧΟΜΕΝΟ ΤΗΣ ΕΚΘΕΣΗΣ 
Η έκθεση, η οποία συμπληρώνεται με έξι επεξηγηματικά παραρτήματα, 
εντάσσεται σε πλαίσιο που προσδιορίζεται από τρία βασικά στοιχεία και 
προτείνει τεχνική σύνθεση διαφόρων συμβολών που έχουν πραγματοποιηθεί 
στο θέμα της διαμετακόμισης εδώ και περίπου ένα χρόνο. 
ΒΑΣΙΚΑ ΣΤΟΙΧΕΙΑ 
1 Η τελωνειακή διαμετακόμιση βρίσκεται στη βάση της 
τελωνειακής ένωσης και της κοινής εμπορικής πολιτικής. 
Η τελωνειακή διαμετακόμιση είναι πρωταρχικής σημασίας τόσο για τη 
διαχείριση και την προστασία του εσωτερικού χώρου της Ευρωπαϊκής 
' Ενωσης όσο και για τις προνομιούχες εμπορικές σχέσεις που 
πρ^ σπαθεί να διατηρήσει η Ευρωπαϊκή ' Ενωση με τα κράτη μέλη της 
ΕΖΕΣ και να προωθήσει με τις χώρες της Κεντρικής και Ανατολικής 
Ευρώπης, στο πλαίσιο της προενταξιακής στρατηγικής. Υπό τη μορφή 
της κοινής διαμετακόμισης καθώς και του καθεστώτος TIR, η 
τελωνειακή διαμετακόμιση δεν μπορεί παρά να συμβάλει σε μία νέα 
οικονομική ολοκλήρωση σε επίπεδο Ευρώπης. Η επιτυχία της σε 
επίπεδο παραγόντων εξωτερικού εμπορίου δεικνύει ότι αποτελεί 
σημαντικό στοιχείο για την εμπορική στρατηγική των επιχειρήσεων. 
2 Τα καθεστώτα διαμετακόμισης βρίσκονται σε κρίση σε ένα 
περιβάλλον ουσιαστικών αλλαγών 
Η πολιτική αναστάτωση στην Ευρώπη και η παγκοσμιοποίηση της 
οικονομίας σε ένα πλαίσιο γενικευμένης μείωσης των εμπορικών 
φραγμών και αύξησης του αριθμού των προτιμησιακών συμφωνιών 
επέφεραν σημαντική επέκταση των εμπορικών συναλλαγών που 
εκφράζεται με την απρόσμενη αύξηση των αναγκών διαμετακόμισης. Η 
κατάσταση αυτή, σε συνδυασμό με τη μείωση του αριθμού των 
τελωνειακών υπαλλήλων που έχουν τοποθετηθεί στην υπηρεσία 
διαμετακόμισης είχε ως αποτέλεσμα να αυξηθούν οι έγγραφες 
διαδικασίες που στηρίζονται σε έγγραφα και μη μηχανογραφημένα 
συστήματα διαχείρισης, να καταστεί επισφαλής η ασφάλεια των 
συστημάτων και να ευνοηθεί η καταχρηστική χρησιμοποίηση τους από 
εγκληματικές οργανώσεις, με πιθανή συνέπεια την απώλεια σημαντικών 
ποσών από δασμούς και εθνικούς φόρους. Η οικονομική αυτή ζημία 
που πλήττει τον κοινοτικό προϋπολογισμό, λόγω της μη είσπραξης 
παραδοσιακών ίδιων πόρων, αλλά, επίσης, όσον αφορά μέρος των 
διακυβευόμενων ποσών, τους εθνικούς προϋπολογισμούς, συνοδεύεται 
από εμπορική ζημία δεδομένου ότι τα διαφεύγοντα ποσά από τη 
διαμετακόμιση τροφοδοτούν τις παράλληλες αγορές και συνιστούν 
αθέμιτο ανταγωνισμό για το νόμιμο εμπόριο και απειλή για την 
απασχόληση. 
3 Η αποτελεσματικότητα τον συνόλου των τροποποιήσεων στον 
τομέα της διαμετακόμισης προϋποθέτει τη δημιουργία ευνοϊκού 
πλαισίου διαχείρισης και συνεργασίας. 
Η αποτελεσματικότητα και η ασφάλεια των συστημάτων 
διαμετακόμισης προϋποθέτουν όχι μόνο διαδικασίες που 
ανταποκρίνονται στις ανάγκες των συναλλαγών, αλλά και ενιαία και 
αλληλέγγυα προσέγγιση της υλοποίησης και του ελέγχου των που 
συνεπάγονται μόνιμη συνεργασία των διαφόρων αρμόδιων διοικητικών 
αρχών, με βάση, κυρίως, την εμπεριστατωμένη γνώση των πραγματικών 
συνθηκών των καθεστώτων, θα πρέπει να καταστεί σαφές ότι η 
μεταρρύθμιση της νομοθεσίας διαμετακόμισης θα έχει ουσιαστικές 
επιπτώσεις μόνον εάν στηρίζεται, κυρίως: 
- σε κανονιστικό πλαίσιο, τόσο νομοθετικό όσο και συμβατικό το 
οποίο είναι, αφενός, κατανοητό και προσιτό και, αφετέρου, 
εξασφαλίζει τη συνοχή των συστημάτων διαμετακόμισης· 
- σε πολιτική ενημέρωσης και κατάρτισης · 
- στη διάθεση των αναγκαίων μέσων -και 
- ιδίως, στον επαναπροσδιορισμό των σχέσεων μεταξύ των 
τελωνειακών διοικήσεων και των αρμοδιοτήτων τους για την 
αποτελεσματική διαχείριση της τελωνειακής ένωσης. Ορισμένες από 
αυτές τις απαιτήσεις ξεπερνούν, τουλάχιστον, όσον αφορά την 
Κοινότητα, το αυστηρό πλαίσιο της διαμετακόμισης. Ωστόσο, είναι 
προφανές ότι η εφαρμογή του προγράμματος "τελωνεία 2000" του 
οποίου εκκρεμεί ακόμη η έγκριση, θα συμβάλει, εν μέρει στην 
ικανοποίηση τους. 
Τεχνική σύνθεση ανοικτή σε συζήτηση 
Στο πλαίσιο αυτό, η ενδιάμεση έκθεση προβαίνει σε απογραφή των 
δυσκολιών και των προτάσεων μεταρρύθμισης που υποβάλλονται από 
όλους τους συμμετέχοντες φορείς και οι οποίες περιέχονται σε 
συνοπτικό πίνακα, σε πέντε ενότητες: 
- η διαχείριση και η εκκαθάριση των πράξεων διαμετακόμισης για την 
εγκατάσταση αποτελεσματικού συστήματος, 
- η εποπτεία και τα μέτρα ελέγχου για την εγγύηση της ασφάλειας, 
- ο καθορισμός των αρμοδιοτήτων των συμμετεχόντων φορέων σε 
σχέση με τους ουσιαστικούς κινδύνους που συνεπάγεται η 
διαμετακόμιση, 
- η αναζήτηση επαρκούς κάλυψης των εν λόγω κινδύνων μέσω 
χρηματοδοτικών εγγυήσεων, και 
- ένας αριθμός γενικότερων μέτρων στήριξης απαραίτητων για την 
αποτελεσματικότητα των μεταρρυθμίσεων. 
Βάσει των ανωτέρω τίθενται πέντε ευρύτερες κατηγορίες προ, 
επίτευξη στόχων: 
- αποτελεσματική διαχείριση των ασφαλών καθεστώτων· 
- στενή συνεργασία μεταξύ των τελωνειακών διοικήσεων και μεταξύ 
αυτών και της Επιτροπής· 
- σταθερός, συνεπής και εποικοδομητικός διάλογος μεταξύ των 
τελωνειακών αρχών και των επιχειρήσεων· 
- σαφείς, συνεπείς και προσιτοί κανονισμοί και οδηγίες· 
- επαρκώς καταρτισμένοι υπάλληλοι τελωνείων καταλλήλως 
πλαισιωμένοι και πρόθυμοι να προσφέρουν τις αναγκαίες υπηρεσίες 
για την αποτελεσματική ολοκληρωμένη λειτουργία των καθεστώτων 
διαμετακόμισης. 
Στο πλαίσιο αυτό, θα πρέπει να υπογραμμισθεί εκ νέου ότι η ταχεία και 
ευρεία μηχανογράφηση των διαδικασιών διαμετακόμισης θεωρείται ως 
το πλέον κατάλληλο μέσο για την ικανοποίηση των βασικών αναγκών 
αποτελεσματικότητας και ασφαλείας του συστήματος, ελέγχοντας τη 
ρο^ των διεθνών συναλλαγών υπό διαμετακόμιση και παρέχοντας 
δυνατότητα ανάλυσης των κινδύνων που συνδέονται με κάθε πράξη, σε 
πραγματικό χρόνο. 
3. ΜΕΣΟ ΠΟΥ ΘΑ ΠΡΕΠΕΙ ΝΑ ΑΞΙΟΠΟΙΗΘΕΙ ΜΕ ΑΝΟΙΚΤΕΣ ΚΑΙ 
ΑΙΑΦΑΝΕΙΣ ΑΙΑΑΙΚΑΣΙΕΣ 
Προκειμένου να επιτευχθεί ο στόχος της ενδιάμεσης έκθεσης, ήτοι η πλήρης 
συμμετοχή των φορέων του καθεστώτος διαμετακόμισης στον 
επαναπροσδιορισμό των κανόνων του παιχνιδιού στον εν λόγω τομέα, η 
έκθεση αυτή θα διανεμηθεί τόσο στις τελωνειακές διοικήσεις των κρατών 
μελών και των λοιπών χωρών που συμμετέχουν στα συστήματα 
διαμετακόμισης όσο και στους αντιπροσωπευτικούς οργανισμούς των 
ενδιαφερομένων επαγγελματικών κύκλων που κάνουν χρήση του καθεστώτος 
διαμετακόμισης. 
Με βάση τις αντιδράσεις του συνόλου των συμμετεχόντων φορέων στην 
έκθεση και τη συμβολή τους και γνωρίζοντας τις συνέπειες η Επιτροπή θα 
θε'σει σε εφαρμογή άμεσα σφαιρικό πρόγραμμα δράσης στον τομέα της 
διαμετακόμισης τόσο σε νομοθετικό όσο και σε λειτουργικό επίπεδο. 
Κατ ' αυτόν τον τρόπο, η Επιτροπή θα μπορέσει να διαμορφώσει τις αναγκαίες 
νέες προτάσεις. Επίσης, η Επιτροπή θεωρεί ότι οι τρέχουσες ενέργειες της θα 
πρέπει να συμβαδίζουν με τις ενέργειες του Ευρωπαϊκού Κοινοβουλίου, στο 
πλαίσιο της προσωρινής εξεταστικής επιτροπής για τη διαμετακόμιση, και να 
εμπλουτίζονται αμοιβαία. Αυτή είναι, εν πάση περιπτώσει, η στάση που θα 
εξακολουθήσει να έχει η Επιτροπή όσον αφορά τις ενέργειες της για τη 
μεταρρύθμιση των συστημάτων διαμετακόμισης. 
ISSN 0254-1483 
COM(96) 477 τελικό 
ΕΓΓΡΑΦΑ 
GR 02 09 11 
Αριθ. καταλόγου : CB-CO-96-499-GR-C 
ISBN 92-78-09892-2 
Υπηρεσία Επισήμων Εκδόσεων των Ευρωπαϊκών Κοινοτήτων 
L-298S Λουξεμβούργο 
1